เดือนนี้ประจำเดือนยังไม่มาตามปกติ แต่มีอาการเจ็บเต้านม มาหลายวัน ท้องเสียเป็นอาทิตย์ สิวขึ้น มีหน้าท้อง ไม่เคยมีเพศสัมพันธ์ แต่มีช่วยตัวเองบางครั้ง
สวัสดีค่ะ การที่ประจำเดือนยังไม่มา หากไม่เคยมีเพศสัมพันธ์ สาเหตุจากการตั้งครรภ์จึงไม่ใช่ ซึ่งสาเหตุอาจเกิดจาก1. มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว2. มีการเจ็บป่วยไม่สบาย ซึ่งหากมีอาการท้องเสียมาเป็นอาทิตย์ดังกล่าว ก็อาจมีผลต่อการหลั่งฮอร์โมนเพศของต่อมใต้สมองได้ ซึ่งก็จะไปมีผลต่อการทำงานของรังไข่และการมีประจำเดือนนั่นเองสำหรับอาการเจ็บเต้านม สิวขึ้น และมีหน้าท้อง (ซึ่งอาจเกิดการมีลมในท้องมาก) อาจเป็นอาการก่อนการมีประจำเดือนมาก็ได้ ดังนั้นให้รอประจำเดือนไปอีกซักระยะค่ะ ประจำเดือนน่าจะมาในเวลาไม่นานนี้